  Виталий Пронин Удмурт егитъёслэн «Шунды» огазеяськонзы, Дышетонъя но наукая, Нациосын ужан политикая министерствоос Эшъяськон юртэн валче 17-тӥ-26-тӥ пӧсьтолэзе (июле) «Лесная страна» лагерьын усточи нылпиос понна «Шундыкар-2013» лагерь радъяло.Ӧтиськомы 6-тӥ-11-тӥ классъёсын дышетскись удмурт нылпиосты «Шундыкаре» шедён вылысь вожвылъяськонэ пыриськыны.Ӵошатскон таӵе удысъёсъя радъяське: суредаськон, литература, крезьгур (фольклор но эстрада), театр, журналистика, калык киуж (сюй мунё), проектирование, видеоискусство, дӥськут дизайн.Ӵошатсконэ пыриськись ачиз сярысь гожтэт ыстыны кулэ. Ивортоно нимтулэз, атай нимез, вордӥськем арез, классэз, кыӵе огазеяськонъёсы пыриськемез, одно ик гожтоно телефон номерез но улон интыез.Быръем удысъя уж быдэстоно:Суредаськон (7-тӥ-9-тӥ классъёс) - пӧртэм техникаен быдэстэм «Яратӥсько шунды ӝужан дырез» 3 суред.Литература (8-тӥ-11-тӥ классъёс) - сценка, егит удмурт гожъясьлэн кылбурезлы критической статья гожтоно, кыӵе ке кылбурез кылысь кылэ (удмуртысь ӟуче яке ӟучысь удмуртэ) берыктоно.Крезьгур- фольклор (8-тӥ-11-тӥ классъёс) - кыӵе ке крезьгуро инструмент шудэм улсын яке сотэк быдэстэм удмурт калык кырӟанъёсты келяно (CD яке DVD), со сяна, шаертодонъя, фольклоръя «Интыысь кырӟанъёс», «Топонимика», «Крезьгуро инструментъёс», «Шудонъёс» эскерон уж (исследование) келяно;-  эстрада (8-тӥ-11-тӥ классъёс) - удмурт кырӟанъёсын кык пӧртэм видеозапись келяно.Журналистика (8-тӥ-11-тӥ классъёс) - ёросысь яркыт егит адямиен интервью печатласа келяно, со сяна, элькун но ёрос газетъёсын 5 азьвыл печатласькем уж ыстоно.Театр (7-тӥ-11-тӥ классъёс) - учкытэк басняез, кылбурез яке спектакльысь люкетэз лыдӟоно (CD или DVD вылэ гожтыса келяно).Проектирование (9-тӥ-11-тӥ классъёс) - «Маин мон быгато «Шунды» огазеяськонлы пайдаё луыны?» эссе ыстоно, проекттылэсь валтӥсь малпанзэ пусъёно.Сюй мунё (6-тӥ-8-тӥ классъёс) - сюйлэсь, пластилинлэсь, ыльняньлэсь лэсьтэм ужъёслэсь 5 туспуктэмзэс лэзёно, пӧрмытэм геройёс сярысь удмурт мифъёсъя но выжыкылъёсъя кылбур яке верос гожтоно.Дӥськут дизайн (9-тӥ-11-тӥ классъёс) - удмурт дӥськутлэсь 5 эскиззэ келяно.Видеоискусство (8-тӥ-11-тӥ классъёс) - видеоарт (анимационной, шудон, крезьгур видео) кылдытоно но келяно, та уже одно ик пинал пыриськыны кулэ - сценарийлэн авторез, пуктӥсь режиссёр, оператор, монтажёр яке шудӥсь луыса. Тема пӧртэм луыны быгатэ. Форматэз: avi, mov, mp4, CD яке DVD.Ужъёс 28-тӥ инвожоозь кутӥсько. Мылкыд карисьёслы ужъёссы 1-тӥ куарусёнозь берыктэмын луозы. Йылпумъянъёс элькун газетъёсын но «Шундылэн» сайтаз (адресэз http://udmshundy.ru) 3-тӥ пӧсьтолэзь бере печатламын луозы.Ужъёс кутӥсько таӵе адресъя: Ижевск, Орджоникидзе ульча, 33а юрт яке электрон почта пыр: troninaolga@yandex.ru Вань юанъёсъя вазиськыны быгатӥськоды таӵе телефонъя: 89048371433 (Тронина Ольга Алексеевна).  